Яўген Дога, кампазітар, народны артыст СССР, аўтар музыкі да фільма “Чорны бусел”: “Віктар Тураў быў патрыётам Беларусі. Яго творчая платформа была дакладна акрэсленай, і ўклад ягоны ў нацыянальную культуру Беларусі — велізарны. Але заўважана: творчасць такіх людзей належыць свету... Мне давялося прысутнічаць на апошнім яго юбілеі. Рэжысёр быў цяжка хворы, але ў памяці застаўся чалавекам несакрушальнай волі, які ўмеў і ў такім стане радавацца жыццю. Дзякуючы Тураву я пазнаёміўся з беларускімі народнымі інструментамі, пабываў у майстэрнях умельцаў. А яшчэ ў яго на кухні ўпершыню пакаштаваў дранікі і назаўсёды палюбіў іх...”